ઓરડામાંથી બહાર નીકળતી વખતે એણે લાઇટ પણ બંધ કરી દીધી પછી કાંડા ઘડિયાળમાં જોયું. બાર વાગીને દસ મિનિટ થઇ હતી. પોતાના રૂમમાં જવાને બદલે એ બંગલાની બહાર નીકળ્યો. રસ્તાની બંને તરફ હારબંધ ફૂલ છોડ હતા. અત્યારે ચાલતી વખતે એની આછી સુવાસનો અનુભવ થતો હતો. સેટેલાઇટ રોડ પર બંગલાનો મુખ્ય ગેટ ખાસ્સો દૂર હતો. વીસ- પચીસ દિવસે આવી રીતે એકાદ વાર ત્યાં જઇને સિક્યોરિટી ગાર્ડનું સરપ્રાઇઝ ચેકિંગ કરવાની વિભાકરની આદત હતી.